דונל תומאס

אדוארד דונל "דון" תומאס (אנגלית: Edward Donnall "Don" Thomas; 15 במרץ 1920 – 20 באוקטובר 2012) היה רופא והמטולוג אמריקאי, פרופסור באוניברסיטת וושינגטון, מנהל חטיבת המחקר הקליני במרכז לחקר הסרטן על שם פרד האצ'ינסון וחתן פרס נובל לפיזיולוגיה או לרפואה לשנת 1990, יחד עם ג'וזף א. מורי, על עבודתם בשטח השתלות איברים ותאים.

ביוגרפיה 
תומאס נולד בטקסס, ארצות הברית לאב רופא. הוא למד כימיה והנדסה כימית באוניברסיטת טקסס באוסטין ובשנת 1941 קיבל תואר ראשון, וב-1943 קיבל תואר שני. בהיותו סטודנט לתואר ראשון, הכיר את אשתו, דורותי מרטין, שלמדה להיות עיתונאית באותה עת. לזוג נולדו שלושה ילדים. לאחר קבלת התואר השני, החל תומאס ללמוד בבית הספר לרפואה של אוניברסיטת הרווארד, ובשנת 1946 קיבל תואר דוקטור לרפואה.

בשנת 1990, אותה שנה בה זכה בפרס נובל לפיזיולוגיה או לרפואה, זכה תומאס גם במדליה הלאומית למדעים.

נפטר מדום לב בסיאטל שבוושינגטון, בגיל 92.

קישורים חיצוניים

 
 

אמריקאים שנולדו ב-1920
זוכי פרס נובל לפיזיולוגיה או לרפואה
רופאים אמריקאים
זוכי המדליה הלאומית למדעים
חברי האקדמיה הלאומית למדעים של ארצות הברית
המטולוגים
סגל אוניברסיטת וושינגטון
זוכי פרס נובל אמריקאים
בוגרי אוניברסיטת טקסס באוסטין
אמריקאים שנפטרו ב-2012
זוכי פרס קרן גיירדנר הבינלאומי